4ம் தேதி காலையில் தூத்தூரில் , சின்னத்துறையில் கரை திரும்பிய மீனவர்கள், தாங்களாகவே கரை திரும்பியதாக தெரிவித்தனர். 19ம் தேதி தேங்காய்பட்டினத்தில் இருந்து ind gn15mm275 என்ற எண் கொண்ட ஜோஸ் எனபவர் போட்டில் ஆழ்கடல் மீன்பிடிக்க சென்ற மரியதாஸ், ஜோன்ஸ் உள்ளிட்டவர்கள் புயல் தாக்கும் போது லட்ச தீவு அருகில் மீன் பிடித்துக் கொண்டிருந்திருகிறார்கள். புயல் பற்றி தங்களுக்கு முன்னரே தகவல் தெரிவிக்கப்பட்டிருந்தால் நாங்கள் லட்சத்தீவில் கரை ஒதிங்கியிருப்போம் என்றனர். புயல் தாக்குதலுக்கு பின் அவர்கள் அருகில் வந்த நேவியிடம் உதவி கேட்டும் நேவி உதவவில்லை என்கிறார்கள். அதன் பின் தானக ஊருக்கு வந்து சேர்ந்ததுள்ளனர். வரும் வழியிலும் அவர்கள் புயல் தாக்குதலுக்கு உள்ளாகி அதன் போக்கில் சென்று மீண்டும் ஊர் திரும்ப 4ம் தேதி ஆகியிருக்கிறது. 4 நாட்களாக கடலில் தத்தளித்த அவர்களுக்கு யாரும் எந்த உதவியும் செய்யவில்லை என்பது தான், இங்கு அரசு என்று ஒன்று செயல்படுகிறதா என்ற கேள்வியை எற்ப்படுத்துகிறது.